**KLASA: 406-01/18-03/52**

**URBROJ: 2198/1-17/1-19-10**

**Zadar, 11. siječnja 2019. godine**

**SVIM ZAINTERESIRANIM**

**GOSPODARSKIM SUBJEKTIMA**

**PREDMET:** ​**Zahtjev za dodatnom informacijom**

– *dostavlja se*

**Predmet nabave:** Usluge najma uređaja

**Evidencijski broj nabave**: 86-18-JN

Na temelju pravodobno zaprimljenog zahtjeva gospodarskog subjekta objavljujemo dodatne informacije i pojašnjenja kako slijedi.

**GOSPODARSKI SUBJEKT**

Temeljem uvida u natječajnu dokumentaciju usluge najma fotokopirnih uređaja evidencijski broj : 86-18-JN primijetili smo neke nelogičnosti. Shodno tome, molim da nas imate na umu prilikom odabira najpovoljnijeg ponuditelja. Mišljenja smo da se volumen ispisa crnih stranica na  TIP-u 3 uređaja ( kolor ) trebao umanjiti od ukupnog volumena ispisa na TIP-u 1 i TIP-u 2 uređaja (crno-bijelih). Zašto ? Izrada crnih stranica na kolor uređajima je daleko skuplja u odnosu na crne stranice TIP-a 1 i TIP-a 2 zbog većih fiksnih troškova održavanja kolor uređaja. Osim navedenoga, u prijedlogu ugovora dužni smo navesti naziv uređaja i serijski broj istog. Nažalost nismo u mogućnosti navesti serijski broj uređaja koji bi eventualno bio instaliran u narednim tjednima. Praksa popunjavanja ugovora je onog trenutka nakon što se uređaji instaliraju na lokaciju s početnim stanjem, serijskim brojem i drugim tehnikalijama. Nadalje u članku 4. istog ugovora navodite potrebu izražavanja jedinične cijene za kolor ispis, a ne tražite cijenu crnog ispisa TIP 3 kako i za TIP 1 i TIP 2.

**ODGOVOR NARUČITELJA**

Prijedlogom Ugovora reguliraju se međusobna prava i obveze Naručitelja i Izvršitelja i potrebno ga je ispuniti u uvodnom dijelu (naziv tvrtke, adresa, OIB), cijenom bez PDV-a (članak 3.), odrediti ime osobe koja će u ime Izvršitelja pratiti izvršenje ugovora (članak 15.), te isti potpisati kao potvrdu da su prava i obveze prihvaćene od strane ponuditelja/Izvršitelja.

Ostale podatke nije potrebno ispuniti, budući se Ugovor detaljno popunjava podacima iz odabrane Ponude ponuditelja.

Vezano za upit o volumenu crnih stranica na TIP-u 3 uređaja ( kolor ), Naručitelj ostaje pri Tehničkoj specifikaciji predmeta nabave određenom u Pozivu na dostavu ponuda.

**STRUČNO POVJERENSTVO**

**ZA JEDNOSTAVNU NABAVU**